মুঘলদের উত্তরসূরি? লালকেল্লার মালিকানার দাবি খারিজ সুপ্রিম কোর্টে

নয়াদিল্লি: নিজেকে মুঘল বাদশাহ (Mughal Badshah) বাহাদুর শাহ জাফরের (Bahadur Shah Zafar) উত্তরসূরি পরিচয় দিয়েছিলেন এক মহিলা। এমনকী লালকেল্লার (Red Fort) মালিকানার দাবি করেছিলেন। সেই দাবি খারিজ করে দিল সুপ্রিম কোর্ট (Supreme Court)। প্রথমে দিল্লি হাইকোর্টে (Delhi High Court) আবেদন খারিজ হয়েছিল। এবার শেষ মুঘল বাদশাহ বাহাদুর শাহ জাফর দুই বা দ্বিতীয় বাহাদুর শাহের উত্তরসূরি হিসেবে নিজেকে দাবি করা সুলতানা বেগমের লালকেল্লার মালিকানার দাবি খারিজ করেন প্রধান বিচারপতি সঞ্জীব খান্না ও বিচারপতি সঞ্জয় কুমার।

এমন উদ্ভট মামলায় একই সঙ্গে বিরক্ত এবং কিছুটা বিস্মিত হন দুই বিচারপতি। প্রধান বিচারপতি খান্না (Chief Justice Sanjiv Khanna) মজার ছলে প্রশ্ন করেন, “শুধু লালকেল্লা কেন, ফতেপুর সিক্রির দাবি রাখেননি কেন?”

আরও পড়ুন: কংগ্রেস সরকারও জাতিগত জনগণনার উদ্যোগ নেয়নি

১৮৫৭ সালে ব্রিটিশ ইস্ট ইন্ডিয়া কোম্পানি (East India Company) জোর করে লালকেল্লার মালিকানা ছিনিয়ে নেয়। কয়েক শতাব্দী পরে এমন দাবি জানিয়ে আদালতের দ্বারস্থ হন ওই মহিলা। ২০২১ সালে সেই আবেদন খারিজ করে দিল্লি হাইকোর্টের একক বিচারপতির বেঞ্চ। সেই রায় ২০২৪ সালের ডিসেম্বরে বহাল থাকে দুই বিচারপতির ডিভিশন বেঞ্চে। ভারত সরকার অন্যায়ভাবে লালকেল্লা দখল করে রেখেছে, তাই ১৮৫৭ সাল থেকে সেই বেআইনি দখলদারির জন্য ক্ষতিপূরণেরও দাবি করেন ওই মহিলা।

দেখুন অন্য খবর:

The post মুঘলদের উত্তরসূরি? লালকেল্লার মালিকানার দাবি খারিজ সুপ্রিম কোর্টে first appeared on KolkataTV.